Straight edge

Straight edge – iš hardcore punk subkultūros kilęs gyvenimo būdas, kurio šalininkai susilaiko nuo alkoholinių gėrimų, rūkymo ir narkotikų vartojimo. Kai kurie sekėjai taip pat nevartoja kofeino ir nepraktikuoja neįpareigojančio sekso. Terminą sukūrė devintojo dešimtmečio hardcore punk grupė Minor Threat dainoje „Straight Edge“. Yra ginčijamasi dėl to, kas turi būti straight edge gyvenimo būdo dalys. Pagrindinis sekėjų tikslas yra niekaip nenuodyti savo kūno. Kai kurie straight edge sekėjai yra vegetarai, o kiti nevartoja jokių gyvūninės kilmės produktų. Ši koncepcija vadinama veganizmu. Šie du pasirinkimai yra pripažinti pridėtiniais ir nėra būtini straight edge gyvenimo būdui.

 Simbolis „X“ 
Raidė „X“ yra labiausiai paplitęs straight edge simbolis. Dažniausiai jis naudojamas kaip ženklas arba tatuiruojamas ant nugaros ar ant abiejų rankų, nors taip pat gali būti ištatuiruotas ant kitų kūno dalių. Keletas straight edge sekėjų simbolį įkomponavo į aprangą bei sages, ženkliukus. Remiantis žurnalisto Michael Azerrad darytais interviu, straight edge simbolis „X“ gali būti siejamas su JAV Vakarų Pakrantėje 1980-aisiais metais vykusiu hardcore punk grupės Teen Idles koncertiniu turu.Azerrad, Michael(2002). Our Band Could Be Your Life: Scenes from the American Indie Underground 1981-1991. Back Bay Books. ISBN 0-316-78753-1 Teen Idles planavo groti San Francisko klube Mabuhay Gardens, tačiau kai grupė atvyko, klubo valdyba sužinojo, kad visi grupės nariai yra per jauni vartoti alkoholinius gėrimus ir todėl negali būti įleidžiami į klubą. Kaip kompromisą valdyba nusprendė pažymėti kiekvieno iš narių rankas dideliais juodais „X“ kaip įspėjimu klubo personalui netiekti grupei alkoholio. Prieš sugrįždami į Vašingtoną, grupės nariai vietiniams klubams pasiūlė tokią pačią sistemą tam, kad paaugliai būtų įleidžiami į klubus stebėti koncertų, bet negalėtų vartoti alkoholinių gėrimų.
Nepaisant to, kad sistema nebuvo labai plačiai naudojama, ženklas greitai tapo asocijuojamas su straight edge gyvenimo būdu.
Visgi pastaruoju metu muzikinių renginių vietose ši sistema yra vis dažniau naudojama.

Kartais kaip simbolis yra naudojamas skaičius 24, nes X yra 24-oji angliškos abėcėlės raidė.
Kitą variantą sudaro trys X raidės („xxx“). Jis yra kilęs iš Minor Threat būgnininko Jeff Nelson sukurtos iliustracijos, kurioje jis savo grupės gimtojo miesto Vašingtono vėliavoje tris žvaigždutes pakeitė trimis X. Terminas „Straight Edge“ yra kartais trumpinamas tarp pirmųjų žodžių raidžių įtraukiant „X“ - „sXe“. Analogiškai, hardcore punk yra kartais trumpinamas į „hXc“.

 Istorija 
William Tsitsos yra rašęs, kad straight edge nuo savo sukūrimo 1980-aisiais perėjo tris skirtingus laikotarpius.Tsitsos, William (1999-10). "Rules of Rebellion: Slamdancing, Moshing, and the American Alternative Scene". Popular Music, 18(3), 403 Ankstyviausieji subkultūros metai, kurie buvo stipriai susiję su pankroku, dabar yra vadinami Senosios Mokyklos (Old School) Era. Tačiau dešimtmečio pabaigoje straight edge subkultūra atsiskyrė nuo pankroko kultūros. Šis laikotarpis pavadintas Jaunimo Komandos (Youth Crew) laikotarpiu. Pavadinimas atspindi straight edge gyvensenos pokyčius, pavyzdžiui, vegetarizmo paplitimas ir Tarptautinės Krišnos sąmonės organizacijos išpopuliarėjimas straight edge šalininkų tarpe. Jaunimo Komandos laikotarpiu subkultūros viduje pasitaikydavo įvairių nesutarimų, tačiau praėjus beveik dešimtmečiui po straight edge - pankų atsiskyrimo nuo pankų kultūros, naujoji era, pavadinta Straight Edge 2000, vėl suvienijo šio gyvenimo būdo sekėjus.

 Senoji Mokykla (Old School) 
Straight edge idėjos gali būti randamos jau ankstyvaisiais 1970 metais, The Modern Lovers dainose „I'm Straight“ ir „She Cracked“. Sunkiojo roko garsenybė Ted Nugent taip pat įkvėpė ankstyvąjį straight edge judėjimą savo nuolatiniais pasisakymais kad jis negeria alkoholio, nerūko tabako ir marichuanos.See statements by Henry Rollins and Ian MacKaye in Michael Azerrad's Our Band Could Be Your Life: Scenes from the American Indie Underground 1981–1991. 2002, Back Bay Books. ISBN 0-316-78753-1 Visgi straight edge labiausiai buvo susijęs su pankroku, konkrečiau su greitesniu hardcore punk subžanru, išsivysčiusiu tarp vėlyvųjų 1970-ųjų ir ankstyvųjų 80-ųjų, kurio muzikoje vyrauja šaukimas, o ne dainavimas.Haenfler, Ross (2006). Straight Edge: Hardcore Punk, Clean Living Youth, and Social Change (p. 11). Piscataway: Rutgers University Press. ISBN 0-8135-3851-3 Šios ankstyvosios straight edge eros žmonės dažnai vadovavosi pankų subkultūros idėjomis bei propagavo individualizmą, panieką darbui, mokyklai ir gyvenk - šia - akimirka poziciją. 

Nors straight edge judėjimas buvo įkurtas JAV Rytų Pakrantėje bei Niujorke, jis greitai išplito po visą JAV ir Kanadą.Bartlett, Thomas (2006 09 29). "Studying Rock’s Clean, Mean Movement". The Chronicle of Higher Education, A16.
Iki 1980-ųjų išpopuliarėjo tokios grupės kaip America's Hardcore (A.H.C.), Stalag 13, Justice League ir Uniform Choice. Ankstyvaisiais subkultūros atsiradimo metais muzikiniuose renginiuose straight edge grupės dažnai koncertuodavo kartu su šiam judėjimui nepriklausančiomis grupėmis, tačiau vėliau tai pasikeitė ir Senosios Mokyklos laikotarpis buvo pradėtas vadinti „laikotarpiu prieš dviejų scenų atsiskyrimą“.

Žymiausios Senosios Mokyklos straight edge grupės:

 Minor Threat
 S.O.A.
 Government Issue
 Teen Idles
 7 Seconds
 SSD
 DYS
 Negative FX
 Cause for Alarm

 Jaunimo Komanda (Youth Crew) 
Nors straight edge judėjimo ideologija ir muzika yra priklausomos viena nuo kitos, buvo laikotarpių, kurių metu muzika darė didesnę įtaką žmonėms. Per Jaunimo Komandos laikotarpį muzikos įtaka pasiekė apogėjų. Be to, panašu, kad naujos straight edge atšakos, atsiradusios šiuo metu, susiformavo iš idėjų, skelbiamų dainose. Jaunimo Komandos laikotarpis išryškino tai, kad muzika gali daryti didelę įtaką kultūroms.

Pradedant 1980-ųjų viduriu, Niujorko straight edge grupė Youth of Today tapo susijusi su straight edge judėjimu, kai savo dainoje „Youth Crew“ išreiškė savo požiūrį dėl to, kad straight edge scenos apraiškas reikia sujungti į vientisą judėjimą.Haenfler, Ross (2006). Straight Edge: Hardcore Punk, Clean Living Youth, and Social Change (p. 12). Piscataway: Rutgers University Press. ISBN 0-8135-3851-3 Ryškiausiai matoma naujovė buvo ta, kad Jaunimo Komandos laikotarpiu straight edge glaudžiai susijo su vegetarizmu.

1988 metais Youth of Today išleido dainą „No More“, kuri paveikė straight edge judėjimo gyvenimą. Grupės vokalistas Ray Cappo atskleidė savo veganišką požiūrį šiomis dainos eilutėmis: „Meat - eating, flesh - eating, think about it/ so callous this crime we commit“ („Mėsą valgantys, kūnus valgantys, pagalvokit apie tai/ tokį beširdišką nusikaltimą mes vykdome“).Youth of Today (1988). "No More". On We're Not In This Alone [LP/CD]. New York: Caroline Records (1988). Iki 1980-ųjų pabaigos, visose Jungtinėse Amerikos valstijose ir Kanadoje muzikos grupės dainavo apie žiaurų elgesį su gyvūnais.

Per vėlyvuosius 1980-uosius pasitaikė žmonių, teigiančių kad straight edge nėra susiję su gyvūnų teisių gynimu, tačiau 1990-ųjų pradžioje tokios grupės kaip Earth Crisis tęsė šią madą.

Iki ankstyvųjų 1990-ųjų, kovinga straight edge buvo gerai žinoma straight edge muzikos scenoje. Terminas „kovinga“ apibūdino atsidavusius ir tiesmukus, bet kartu ir greitai kritikuojančius, potencialiai žiaurius bei ribotų pažiūrų žmones.Haenfler, Ross (2006). Straight Edge: Hardcore Punk, Clean Living Youth, and Social Change (p. 88). Piscataway: Rutgers University Press. ISBN 0-8135-3851-3 
Kovingas straight edge sekėjo pagrindiniai bruožai buvo: netolerancija ne straight edge šalininkams; ryškus didžiavimasis buvimu vienu iš straight edge sekėjų; tiesmukiškumas; tikėjimas, kad žiaurumas yra reikalingas skatinti „švarų gyvenimą“.

Žymiausios Jaunimo Komandos grupės:

 Gorilla Biscuits
 Judge
 Bold
 Youth of Today
 Chain of Strength
 Slapshot

 1990-ųjų vidurys 
1990-ųjų viduryje grupės, ginančios socialinį teisingumą, gyvūnų teises, veganizmą ir straight edge pažiūras pradėjo demonstruoti Heavy metal įtaką.

Šio laikotarpio straight edge grupės:

 Vegan Reich
 Raid
 Culture
 Earth Crisis
 Snapcase
 Undertow
 Strife

Kai kurios šių grupių pradėjo kombinuoti nusitovėjusias ideologijas kartu su tokiomis religijomis kaip islamas ir rastafarizmas, taip pat anarchizmu ir giliąja ekologija. To rezultatas - subkultūra, pavadinta „hardline“.

 2000-ieji 
Po 1990-ųjų kai kurie labiausiai kontroversiški straight edge judėjimą supantys aspektai pradėjo nykti. 2000-aisiais straight edge ir ne straight edge grupės reguliariai koncertuodavo kartu.

Keletas šių straight edge grupių buvo:

 Ten Yards Fight
 In My Eyes
 Carry On
 Champion
 Alleginace
 Over My Dead Body
 The First Step
 Have Heart
 Throwdown
 Black My Heart
 Stop & Think

 Išnašos 

Kategorija:Gyvenimo būdas
Kategorija:Subkultūros